होम्योपैथिक के साइड इफेक्ट कम है, आयुर्वेद विवि में खुले इस पद्धति का सरकारी कॉलेज
विधानसभा में जोधपुर
राज्यविधानसभा में होम्योपैथिक चिकित्सा विधेयक पर चर्चा करते हुए लूणी विधायक जोगाराम पटेल ने कहा कि यह ऐसी उपचार की पद्धति है जिसमें साइड इफेक्ट नहीं होते, इसका अलग महत्व है। जोधपुर स्थित आयुर्वेद विश्वविद्यालय में होम्योपैथिक विभाग संचालित किया जा रहा है। मगर इस पद्धति का सरकारी महाविद्यालय नहीं होने से इसको प्रोत्साहन नहीं मिलने के साथ डॉक्टर्स नर्सिंग स्टॉफ को भी अचीवमेंट नहीं मिल रहा, ऐसे में इनका अलग कैडर बने। जोधपुर में होम्योपैथिक महाविद्यालय खोला जा सकता है। इसके लिए आयुर्वेद विवि में पूरा इंफ्रास्ट्रक्चर तैयार होने के साथ डॉक्टर भी है, सिर्फ मैकेनिज्म में परिवर्तन करना है। पटेल ने कहा कि सरकार विधेयक द्वारा अवैध प्रेक्टिस करने वालों पर जुर्माना बढ़ा रही है। यह सही है इससे झोल छाप डॉक्टरों पर लगाम लगेगी। हर संभाग स्तर पर कम से कम सौ बेड का होम्योपैथिक अस्पताल जरूरी है। अन्यथा यह पद्धति कायम नहीं रहेगी।
hin_Deva bho_Deva hin_Deva